Yerna-d ɣef waya deg udlis-is L’introduction à l’analyse de Roman : « Amsiwal d win i wumi id-iḥekku umsawal. »1 Ma d Muḥend Akli Salḥi yenna-d deg wawal-is ɣef umsiwal : « D win iwumi i d-tettwaḥka teḥkayt. Yemxalaf ɣef umeɣri. Ameɣri d win yeqqaren, d amdan yettidiren di tilawt ; ma yella d amsiwal ( am umsawal ) deg uḍris kan i yettili. »2 Гur Gerard Genette amsiwal am umsawal yettunaḥsab d aferdis di tsiwelt. Yerna ayen iten-yettaǧǧan ad mserwasen d amsefraq i yettilin ger Umsiwal d umeɣri akked umsefraq yettilin ger Umsawal d umaru.3